alexandrainst/scandi-wiki huggingface dataset:
Divock Origi

Divock Okoth Origi (født 18. april 1995) er en belgisk fotballspiller som spiller for den italinske klubben .

Tidlig liv og familie 
Origi er født inn i en familie av fotballspillere. Hans far, Mike, spilte for KV Oostende (da Divock ble født) og Racing Genk, blant flere belgiske klubber, samt det kenyanske landslaget. Hans onkel, Austin Oduor, spilte for Gor Mahia i kenyansk serie, mens hans andre onkler Gerald og Anthony spilte for Tusker Hans søskenbarn Arnold spilte som keeper for Lillestrøm i den norske Eliteserien, og det kenyanske landslaget.

Klubbfotball

Lille 
Origi begynte sin fotballkarriere i Genks ungdomsakademi, men signerte for Lille i mai 2010. Han begynte å spille på klubbens reserverlag.

Den 24. januar 2013, var han en ubrukt reserve i Lilles 3–1 borteseier over Plabennec i 2012-13 Coupe de France-kampen. Den 2. februar 2013 skårte han i sin debutkamp på førstelaget, når han kom inn som innbytter i det 69. minutt og utlignet for Lille i hjemmekampen mot Troyes. Han fikk 10 kamper i sin første sesong i Lille. Den påfølgende sesongen (2013-14) spilte han 30 seriekamper, og endte opp med 5 seriemål.

Liverpool og lån tilbake til Lille 
Etter Origis opptreden i fotball-VM 2014 ble han koblet til Premier League-klubben Liverpool. Den 29. juli 2014 annonserte så Liverpool at de hadde fullført en overgang for £10 millioner for Origi, som signerte en femårskontrakt, men ble umiddelbart lånt tilbake til Lille for 2014–15 sesongen av Ligue 1. Hans første seriekamp i sesongen mot Metz endte målløst, før han ble matchvinner i 1-0 seieren borte over Caen 15.  august, der han satte en straffe etter selv å ha blitt felt. Han ble skadet mot slutten av kampen, og ble byttet ut.
26. august spilte Origi i den andre av to Mesterligakvalifiseringskamper mot Porto, men ble slått 0-3 sammenlagt, men Lille gikk videre til gruppespillet i Europaligaen. Han gikk tilbake til Liverpool sommeren 2015.

Landslaget 
Den 13. mai 2014 ble han tatt ut til å representere Belgia under VM i Brasil.

Han ble tatt ut i s EM-tropp til EM i Frankrike 2016.

Meritter 
Liverpool FC
 UEFA Champions League (1): 2019
 UEFA Super Cup (1): 2019

Referanser

Eksterne lenker 
 
 
 
  Liverpool Echo: Divock Origi: all you need to know about the Liverpool target

Belgiske fotballspillere
Spillere i Fotball-VM 2014
Spillere i Fotball-EM 2016
Fotballspillere for KRC Genk
Fotballspillere for Lille OSC
Fotballspillere for Liverpool FC
Fotballspillere for VfL Wolfsburg
Fotballspillere for AC Milan
Vinnere av Mesterligaen i fotball for menn
Personer fra Oostende
Auburn Correctional Facility

Auburn Correctional Facility er et delstatsfengsel ved State Street i Auburn i Cayuga County i delstaten New York i USA, bygd på land som en gang i tiden tilhørte indianerstammen Cayugafolket. Klassifiseringsmessi er det et maksimumfengsel.

Det ble bygd i 1816 som Auburn Prison, og var det andre delstatsfengselet i New York (etter Newgate i New York City, 1797-1828), og det var her den elektriske stol første gang ble benyttet i 1890. Fengselet har gitt navn til Auburnsystemet, et program som ble tillempet på 1800-tallet for rehabilitering av fanger. Fengselet byttet navn till Auburn Correctional Facility på 1970-tallet.

Referanser

Eksterne lenker 
  New York State prison 
 A history of the statue
 %26srch_name%3D1 A pictorial history of the Facility
 Tocqueville in Auburn - Segment from C-SPAN's Alexis de Tocqueville Tour

Fengsler i USA
Etableringer i 1816
1816 i New York (delstat)
Cayuga County
Fan Qi

Fan Qi (forenklet kinesisk: 樊圻; tradisjonell kinesisk: 樊圻, pinyin: Fán Qí, Wade-Giles: Fan Ch'i; stilnavn: «Huigong»; født ca. 1618 i Jiangning i provinsen Jiangsu i Kina, død 1689) var en kinesisk maler som hadde sitt virke under Qing-dynastiet og tilhørte de åtte mesterne fra Nanjing. Fan Qis eldre bror, Fan Yi, var også en kjent maler.

Stilen hans var realistisk med et uvanlig presisjonsnivå og styrke, basert på teknikker fra Sung- og Yuan-dynastiene, og hans spesialitet var landskap, blomster og menneskelige skikkelser.

Fan Qis arbeider finnes i flere museer som for eksempel Palassmuseet i Beijing og Metropolitan Museum of Art i New York, USA. Albumet Landscapes Painted for Yuweng (datert 1673) inneholder verk som viser hvordan han bruker effekten sollyset har på farger når han beskriver de vekslende årstidene og lysets variasjon i løpet av dagen i detaljerte, nesten dokumenterende, arbeider. 

Maleriet Fishermen's Joy at the Willow Village, som ble malt i oppdrag av vennen Liang Yemei fra Zhengding i Hebei, befinner seg i Palassmuseet i Beijing. Det ble ferdigstilt i 1669 og nevnes blant hans mesterverk. Det er flere årsaker til dette, det har en klar og konsis komposisjon, teksturen er omhyggelig, fargevalget elegant, penselstrøkene behersket og temaet er tydelig. Årsaken til at Liang Yemei bestilte bildet var at det skulle bidra til å minske hjemlengselen hans. Fan Qi benyttet seg av sin kunstneriske frihet og flyttet landsbyen fra den vannrike Hebei-regionen i nord til en mer sørlig. Tåken og røyken i bildet gir det en poetisk, drømmende kvalitet.

Referanser

Malere under Qing-dynastiet
De åtte mesterne fra Nanjing
Kinesiske malere
Personer fra Nanjing
Fødsler på 1600-tallet
Dødsfall i 1689
MOLLE

Modular Lightweight Load-carrying Equipment (MOLLE) er et system for bæring av last på personlig utrustning. Systemet anvendes blant annet i stor grad av militære styrker og ble utviklet av den amerikanske hærens Natick Soldier Research Development and Engineering Center.

MOLLE består av rader av sterk nylon som er vevd fast i ryggsekker, stridsvester og lignende, slik at diverse kompatible tasker og utstyr kan festes.

Mønsteret består av horisontale 25 mm brede bånd plassert i rader med 25 mm mellomrom. Båndene er sydd fast i det underliggende stoffet med sømintervaller som egentlig er spesifisert til 38 mm, men intervaller på 35-40 mm ansees i praksis som akseptabelt.

Se også 
 Symaskin
 Teppenål, en slags syl eller nål med hull i brukt som håndsyapparat, særlig for tykke materialer som lær eller kanvas.

Militært materiell
Akronymer
Somni Søvnsenter

Somni Søvnsenter er et tverrfaglig søvnsenter beliggende på Volvat, Majorstuen i Oslo. Senteret har blant annet som målsetning å bidra til økt kunnskap om søvn og søvnlidelser i samfunnet generelt og blant norsk helsepersonell. Senteret er initiativtaker til en informasjonsstudie hvor man kartlegger søvnen i norske industribedrifter med høyt sykefravær ved hjelp ambulatorisk polysomnografi. Prosjektet er støttet av offentlige og private aktører. Senteret tilbyr også søvnutredning og behandling av pasienter henvist fra offentlige og private sykehus. Blant annet behandles søvnapné, snorking, betydelig dagtretthet (hypersomni), insomni, og døgnrytmeforstyrrelser blant både voksne og barn.

Eksterne lenker 
 http://www.nrk.no/ostfold/jotulansatte-skal-sovntestes-1.11614286
 http://ledernett.no/Nyheter/Siste-nytt/Mars-2014/Analyserer-soevnmoensteret-til-norske-ansatte/(language)/nor-NO 
 http://www.mynewsdesk.com/no/pressreleases/unikt-soevnprosjekt-med-fokus-paa-ansattes-helse-972603
 https://web.archive.org/web/20140517231412/http://www.somni.no/om-oss/aktuelt/unikt-soevnprosjekt

Helseselskaper
Jean de Haynin

Jean de Haynin (født 14. juli 1633 i Ath i Hainaut, død 29. mai 1682 i Macao) var en belgisk katolsk kinamisjonær tilhørende jesuittordenen. 

Han reiste ut den 27. april 1667, ankom Macao i Kina og virket hele resten av sitt liv der.

Se også
Liste over kinamisjonærer tilhørende jesuittordenen

Litteratur
 Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)

Belgiske katolske prester
Belgiske jesuitter
Belgiske misjonærer
Jesuittmisjonærer i Qing-Kina
Personer fra Hainaut
Søppelbil

En søppelbil er en lastebil som er utstyrt for å transportere søppel fra privathusholdninger, forretninger, kantiner og så videre. Søppelbiler er utstyrte med en vanntett metallbeholder som søppelet blir transportert i og bakmontert søppelspanntømmer, slik at en slipper å tømme dunkene for hånd.

Biler
Avfall
Folkerepublikken Donetsk

Folkerepublikken Donetsk (, Donétskaya naródnaya respúblika) er en selverklært statlig størrelse i det østlige Ukraina, som i øst grenser til Russland, utropt den 7. april 2014 av noen hundre aktivister som hadde tatt kontroll over den regionale administrasjonsbygning i storbyen Donetsk, hovedsete for Donetsk oblast, og over rådhuset i samme by. I tillegg til bygninger i Donetsk hadde pro-russiske separatister også sikret seg kontroll over posisjoner i en rekke andre byer i oblasten, i Mariupol, Horlivka, Slovjansk, Kramatorsk, Jenakijeve, Makijivka, Druzjkivka og Zjdanivka. Riksadvokaten klassifiserer gruppen som en terroristgruppe.

17. juli 2014 ble et passasjefly skutt ned av raketter avfyrt fra Donetsk.

Folkerepublikken Donetsk ble, sammen med Folkerepublikken Lugansk, anerkjent som stat av Russland 22. februar 2022. Russlands anerkjennelse ble etterfulgt av en russisk invasjon av Ukraina to dager senere, som delvis ble begrunnet med anklager om ukrainske angrep mot de to utbryterrepublikkene. 

20. September kunngjorde folkerepublikkens president at det skulle holdes en folkeavstemning om å tiltre den Russiske føderasjonen 23. − 27. September. Folkerepublikken Lugansk hadde kort tid tidligere kunngjort en tilsvarende beslutning. 30. September 2022 ble Donetsk erklært innlemmet i den russiske føderasjonen av president Vladimir Putin, sammen med Lugansk, Zaporizjzja og Kherson.

Referanser

Eksterne lenker 
 

Donetsk oblast
Stater og territorier etablert i 2014
Omstridte områder
Al-Qudayriyya

Al-Qudayriyya () var en palestinsk-arabisk landsby i Safad-distriktet.
Det ble avfolket av Haganah og Palmachs første bataljon under borgerkrigen i Palestinamandatet den 4. mai 1948 under «Operasjon Matate», en bestanddel av Yiftach-operasjonen. Landsbyen lå omtrent 6,5 km sør for Safad, og én kilometer øst for al-'Amud-dalen.

I 1945 hadde Al-Qudayriyya en befolkning på 390. Landsbyens folk deltok i slaget mot britene og sionistene ved Jurn Halawa i juni 1938.

Eksterne lenker
 Velkommen til Al-Qudayriyya
 al-Qudayriyya fra Khalil Sakakini kultursenter
  Al-Qudayriyya, Dr. Khalil Rizk.

Arabiske landsbyer avfolket under den arabisk-israelske krig 1948
Vuhledar

Vuhledar (ukrainsk Вугледар, russisk Угледар, Ugledar) er en by i Donetsk oblast (provins) i Ukraina. Byen har  innbyggere () og dekker et areal på .


Historie 
Da det sørlige Donbass begynte å bli utviklet, grunnla man i 1964 en liten by ved navn Pivdennyj Donetsk (ukrainsk ). Den var påtenkt til å vokse seg meget stor, med hundre tusen innbyggere og mer enn ti gruver. Men nærmere 1970-tallet ble det klart at kullforekomstene i det sørlige Donbass var vesentlig lavere enn antatt. Dermed vokste heller ikke byen. I 1969 fikk den sitt nåværende navn.

Demografi 
Ifølge folketellingen i 2001 var 63,1 % av byen befolkning ukrainere og 33,1 % russere.

Referanser

Eksterne lenker 
 

Byer i Donetsk oblast
Byer grunnlagt i 1964
1964 i Ukraina
Soledar

Soledar (ukrainsk Соледар) er en by i Donetsk oblast (provins) i Ukraina. Byen har omkring 12 000 innbyggere (2011). I sovjettiden het byen Karlo-Libknekhtivsk (ukrainsk Карло-Лібкнехтівськ). 

De største næringene i byen er knyttet til gruvedrift.

Eksterne lenker 
 

Byer i Donetsk oblast
Jasnuvata

Jasnuvata (ukrainsk Ясинувата; russisk Ясиноватая - Jasnuvataja) er en by i Donetsk oblast (provins) sørøst i Ukraina og det administrative senteret i Jasnuvata rajon. Den ligger 21 km fra Donetsk, det administrative senteret i Donetsk oblast. Byen har omkring 35.000 innbyggere (2012). Jasnuvata er et stort jernbaneknutepunkt. 

Den ble grunnlagt i 1872.

Eksterne lenker 
 

Byer i Donetsk oblast
Bosetninger etablert i 1872
Siversk

Siversk eller Seversk (ukrainsk Сі́верськ; russisk Се́верск; fram til 1973, Jama [Я́ма; Я́ма]) er en by i Donetsk oblast (provins) i Ukraina 99 km nord for Donetsk.  Byen har omkring 12.000 innbyggere (2011). 

Byen ble grunnlagt i 1913 i samband med en dolomittgruve nær jernbanestasjonen Jama. Byen fikk bystatus i 1961 og navnet Seversk i 1973.

Eksterne lenker 
 

Byer i Donetsk oblast
Bosetninger etablert i 1913
Mariam Yahia Ibrahim Ishag

Mariam Yahia Ibrahim Ishag (مريم يحيى إبراهيم إسحق) (født 1986 eller -87) er en sudansk kvinne som i 2014 av en shariadomstol i Khartoum ble dømt til hundre piskeslag og henrettelse for å ha giftet seg med en kristen mann, og således ha forlatt sin islamske tro. Selv hevdet hun i retten å være oppdratt som ortodoks kristen. Dommen har ført til betydelig mediaomtale og er blitt fordømt både av vestlige regjeringer og menneskerettsorganisasjoner, blant annet Amnesty International. Hennes sak har også ført til betydelige andre protester, sommeren 2014 hadde over nærmere én million mennesker underskrevet på et krav om at hun måtte løslates. Mannen hennes, som er rullestolbruker, ble nektet adgang til rettssalen.
Hun var høygravid da hun ble dømt, og i fengselssykehuset fødte hun en datter den 27. mai. Ifølge mediaomtaler var hun fastlenket under fødselen.

Den 24. juni 2014 ble Ishag satt på frifot av en sudansk ankedomstol. Dagen efter, da hun og familien var på vei ombord et fly til USA, ble de arrestrert og forhørt. Siden er hun igjen satt fri, og ifølge advokaten hennes befant hun seg i USAs ambassade i Khartoum i slutten av juni. Hun fikk siden utreisetillatelse, og oppholdt seg i Roma i slutten av juli. Hun ble tatt imot på flyplassen av statsminister Matteo Renzi og fikk siden audiens hos Pave Frans.

Referanser

Sudanere
Torgeir Moan

Torgeir Moan (født 2. juni 1944 i Malvik) er professor emeritus i marin teknologi ved NTNU i Trondheim. 

Han er utdannet sivilingeniør ved NTH (1968) og har doktorgrad fra bygningsavdelingen ved NTH (nå NTNU) i 1975. Han ble professor i marin teknologi i 1978.

Han har utgitt mer enn 550 publikasjoner og har veiledet mer enn 65 dokorgradsstudenter. Han ledet Senter for fremragende forskning (CeSOS) 2002-2012. Moan var hovedansvarlig for de tekniske undersøkelsene under granskningen av Alexander L. Kielland-ulykken i 1980. Han har også vært medlem av redaksjonsrådene for en rekke internasjonale tidsskifter.

Han har deltatt i regelverksarbeid for Oljedirektoratet med forskrifter og veiledninger, arbeid med ISO-, NORSOK- og norske standarder.

Moan ble tildelt Petroleumstilsynet sikkerhetspris "The PSA Award" i 2006. I 2014 ble han æresdoktor ved Aalto-universitetet i Finland, og i 2016 ble han tildelt The Davidson Medal av The Society of Naval Architects and Marine Engineers i USA. Han ble kallet til bistilling ved National University of Singapore i perioden 2002-2007 og er æresprofessor ved flere kinesiske universiteter. Han er også medlem av Royal Academy of Engineering (UK).

Referanser

Kilder 

 Curriculum Vitae of Torgeir Moan
 Torgeir Moan - Store norske leksikon

Norske professorer i teknologiske fag
Professorer ved NTNU
Personer fra Malvik kommune
Fødsler i 1944
Bø Idrettslag

For arbeideridrettslaget i Bø i Telemark, se Bø idrettslag av AIF.

Bø Idrettslag fra Steine i Bø i Vesterålen ble stiftet 12. november 1932. Klubben er aktiv innen fotball, turn, ski, friidrett (løping) og sykling. Håndballgruppa ble lagt på is i 2013. Bø IL har tidligere hatt seniorlag i fotball, men stiller i 2014 kun lag i aldersbestemte klasser. Hjemmebanen er Steine stadion (gress) på Steine.

Kilder
Hjemmeside (besøkt 19. mai 2014)
Årsmelding 2013 (23. april 2014, besøkt 19. mai 2014)
NRK: Klubbskjorte nr 103 til The Shirt (2. juni 2011, besøkt 19. mai 2014)
Norges Fotballforbund: Bø IL (besøkt 19. mai 2014)  (har feil stiftelsesdato)

Idrettslag i Nordland
Idrettslag etablert i 1932
Fotballag i Nordland
Fotballag etablert i 1932
Bø i Vesterålen
Sceneweb

Sceneweb er et nasjonalt historisk arkiv for profesjonell scenekunst i Norge. Scenewebarkivet inneholder arkivmateriale fra 1827 (Det Strømbergske Teaters oppsetning av Jeppe paa Bjerget) frem til i dag. Her finner du informasjon om frie scenekunstkompanier og private og offentlige, nasjonale og regionale scenekunstinstitusjoner. Vår visjon er én dag å kunne gi en fulldekkende oversikt over verk, aktører, organisasjoner, spillesteder og utmerkelser innen norsk scenekunst, med tilhørende digitalisert materiale som bl.a. foto, plakat, program, artikler og video. Sceneweb er per i dag ikke ett fullstendig arkiv. Vi fyller kontinuerlig databasen med mer materiale, og gjør slik Sceneweb til en stadig rikere kilde om norsk scenekunst.  

Sceneweb så dagens lys i oktober 2011. Da ble internettsiden hvor databasen formidles lansert.  

Sceneweb eies og driftes av Danse- og teatersentrum / Performing Arts Hub Norway.

I 2013 ble det inngått et samarbeid med Nasjonalbiblioteket som er ledende på innsamling og digitalisering.

Referanser

Eksterne lenker 
 

Databaser
Etableringer i 2011
Teater i Norge
Dans
Arkiv i Norge
Performancekunst
Musikkteater
Norske nettsteder
Norske oppslagsverk
Nikolaj Polukhin

Nikolaj Polukhin (russisk: Николай Анатольевич Полухин; født 7. juli 1982 i Gladilovo i Tjumen oblast) er en russisk funksjonshemmet idrettsutøver. Han konkurrerer i langrenn og skiskyting. Han konkurrerer i klasse B2 for synshemmede utøvere. 

Han begynte med langrenn i 2004, og debuterte internasjonalt i 2005. Han har vunnet flere VM-gull i både langrenn og skiskyting, og ble paralympisk mester i begge disipliner ved Paralympiske vinterleker 2014 i Sotsji.

Idrettskarriere 
Polukhin deltok i sitt første VM ved VM 2009 i Vuokatti. Der vant Russland 1x4 + 2x5 km stafett, åpen klasse. Individuelt fikk han sølv på 10 og 20 km langrenn, og bronse på langrennsspeinten. Han fikk også bronse på 3,6 km jaktstart i skiskyting. På 12,5 km skiskyting kom han på 5.-plass.

Året etter deltok han ved Paralympiske vinterleker 2010 i Vancouver, hans første paralympiske leker. Der vant Russland igjen stafetten, som var 1x4 + 2x5 km åpen klasse. I langrenn fikk han sølv på 20 km og langrennssprinten, samt bronse på 10 km. I skiskyting fikk han også to sølvmedaljer; på 12,5 km og 3 km jaktstart. Ved VM i skiskyting og langrenn for funksjonshemmede 2011 vant han gull på både 7,5 og 12,5 km skiskyting, og på langrennsstafetten. I tillegg fikk han sølv på 10 km, 20 km og sprinten i langrenn, og 3 km jaktstart i skiskyting. 

Han deltok igjen ved  VM i skiskyting og langrenn for funksjonshemmede 2013, der han vant 10 km langrenn, og deltok på det russiske laget som vant 4 x 2,5 km langrenn. Han fikk også individuelt sølv på 20 km. På langrennssprinten kom han på 5.-plass. I skiskyting vant han både 7,5 km, 12,5 km og 15 km. 

Ved Paralympiske vinterleker 2014 i Sotsji i Russland vant han 15 km skiskting, og han kom på 2.-plass på 12,5 km og 7,5 km. I langrenn fikk han kun én medalje; Russland vant 4 x 2,5 km stafett, åpen klasse. Han kom for øvrig på 4.-plass på 10 km og 9.-plass på langrennssprinten.

Utmerkelser 
 2012 - Pride of the Nation 
 2012 - Pride of Tyumen 
 2010 - Order of Friendship 
 Honoured Master of Sport

Eksterne lenker 
  Profil hos Sotsji 2014 
  Profil hos IPC (biografi og resultater)

Russiske langrennsløpere
Verdensmestere i langrenn
Verdensmestere i skiskyting
Paralympiske mestere for Russland
Paralympiske sølvmedaljevinnere for Russland
Paralympiske bronsemedaljevinnere for Russland
Deltakere for Russland under Paralympiske vinterleker 2014
Langrennsløpere under Paralympiske vinterleker 2014
Skiskyttere under Paralympiske vinterleker 2014
Deltakere for Russland under Paralympiske vinterleker 2010
Langrennsløpere under Paralympiske vinterleker 2010
Skiskyttere under Paralympiske vinterleker 2010
Personer fra Tjumen oblast
Fødsler i 1982
Wenches jul (turné)

Wenches jul var en turné med Wenche Myhre.

17, 18, 21. og 22. desember 2015 hadde Wenche med seg Det Norske Blåseensemble.

25. og 29. november og 2. desember 2017 hadde Wenche med seg Forsvarets Musikkorps Nord-Norge.

Spilleliste

 «Visst er det vinter der ute»
 «Julepotpurri»
 «Hei, hå, nå er det jul igjen»
 «Bjelleklang»
 «Jeg så mamma kysse nissen»
 «Snømannen Kalle»
 «Den er her, deiligste tiden hvert år»
 «Min barndoms hvite jul»
 «Medley»
 «Eventyrland»
 «Rudolf er rød på nesen»
 «Sledeturen»
 «Rockin' Around the Christmas Tree»
 «Her kommer nissefar»
 «Det største vi kan få»
 «You Are the Sunshine of My Life»
 «Isn't She Lovely»
 «It's Not Unusual»
 «Glory of Love»
 «Julen er her»
 «Vinter og sne»
 «Kom til vinterland»
 «Alt jeg ønsker til den søte julefest»
 «Hva skal jeg gi deg til jul i år?»
 «Feliz Navidad»
 «La hver dag bli en god dag»

Band
 Anders Eljas - kapellmester
 Dan Lindèn - keyboard
 Arild Torvik - trommer
 Eirik Are Andersen - bass
 Steinar Larsen - gitar
 Jorunn Hauge - bakgrunnsvokal
 Marian Lisland - bakgrunnsvokal

Datoer

2014

November

 21. Drammens Teater
 22. Drammens Teater
 23. Drammens Teater
 25. Arendal kulturhus
 29. Stormen Konserthus

Desember

 4. Olavshallen
 10. Oslo Konserthus
 11. Kilden teater- og konserthus
 12. Stavanger konserthus
 13. Grieghallen
 17. Lillestrøm Kultursenter
 18. Ibsenhuset

2015

November

 27. Drammens Teater

Desember

 1. Oslo Konserthus
 4. Lillestrøm Kultursenter
 5. Lillestrøm Kultursenter
 12. Hjertnes kino og kulturhus
 17. Blå Grotte
 18. Askim Kulturhus
 21. Sarpsborg scene 
 22. Brygga Kultursal Halden

2017

November

 25. Harstad kulturhus
 29. Lofoten kulturhus

Desember

 2. Kulturfabrikken

2018

Desember

 1. Torridalshallen
 8. Teatersalen i Brumunddal
 8. Teatersalen i Brumunddal

Referanser

Wenche Myhre-konserter
Konsertturneer
Teddybjørnens vise

«Teddybjørnens vise» er en barnesang av Alf Prøysen til tradisjonell melodi. Den ble først innspilt i 1950, og utgitt i bokform i Teddybjørnen og andre viser, 1951.

Innspillinger 
Alf Prøysen m/orkester. Innspilt i Oslo i oktober 1950. Utgitt på 78-platen Columbia GN 1207. 
Hanne Krogh. Prøysens barnesanger (CNR 1272) i 1995.
Katia Cardenal. En reveslandia. 1999
Bjørn Eidsvåg. Kvirre virre vitt. 1997
Vidar Lønn-Arnesen

Film 
Julen 2022 skal en spillefilm fra Nordisk film som er basert på visen vises på kino.

Annet 
 Samme melodi blir anvendt i sangen «Visen om de brautende norsk-amerikanere» med Karl Pedersen (1881-1972). Den ble utgitt på den akustiske 78-platen Odeon A 147408. Sammen med blant annet Thorbjørn Nilsen representerte han den folkelige visetradisjonen fra Dovrehallen, Maxim og Kongshavn i perioden 1905–1925.
Melodien ble også brukt av Einar Rose med akk. av Jubelgutta i sangen «Hviss». Teksten ble skrevet av Einar Fagstad. Sangen ble utgitt på 78-platen Odeon A 180252 D-4253.
Melodien, med samme tekst og under tittelen «Hvis», ble spilt inn av Leif Evensen (Stephen Aas) m/piano i Oslo i august 1930. Utgitt på 78-platen His Master's Voice X 3523.
I nyere tid benyttes den i Arnold Normann Christoffersens «Sang til vår deilige by - Drammen» av Egil Hansen, Inger Elisabeth Schøne Johansen, Lisa Schøne Johansen og Per L. Andersen. Sangen ble utgitt på den doble CD-platen Drammens hjerte - Gamle og nye drammensviser (NORCD 194) i 2011.

Kilder

Eksterne lenker 
Alf Prøysen diskografi
Karl Pedersen Normann Records.no
Vanberg, Vidar: Norsk grammofonplatehistorie. 1: Odeon 1912-1927: artister og plateutgivelser, Oslo 1983, s. 38
Einar Rose - Hvis (1930) på YouTube

Alf Prøysen-sanger
Norske barnesanger
Bjørn Eidsvåg-sanger
Sanger fra 1950